**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS MOKSLO RĖMIMO PROGRAMOS LĖŠŲ SKYRIMO IR NAUDOJIMO TVARKOS APRAŠO patvirtinimo**

2023 m. balandžio 27 d. Nr. T1-

Plungė

VadovaudamasiLietuvos Respublikos vietos savivaldos įstatymo 15 straipsnio 4 dalimi ir Lietuvos Respublikos švietimo įstatymo 58 straipsnio 1 dalies 1 punktu, Plungės rajono savivaldybės taryba n u s p r e n d ž i a:

1. Patvirtinti Plungės rajono savivaldybės Mokslo rėmimo programos lėšų skyrimo ir naudojimo tvarkos aprašą (pridedama 1 priedas);

2. Pripažinti netekusiu galios:

2.1. Plungės rajono savivaldybės tarybos 2020 m. vasario 13 d. sprendimą Nr. T1-7 „Dėl Plungės rajono savivaldybės Mokslo rėmimo programos lėšų skyrimo ir naudojimo tvarkos aprašo ir Plungės rajono savivaldybės Mokslo rėmimo programos lėšų skirstymo komisijos darbo reglamento patvirtinimo“;

2.2. Plungės rajono savivaldybės tarybos 2019 m. gegužės 30 d. sprendimą Nr. T1-122 „Dėl Plungės rajono savivaldybės Mokslo rėmimo programos lėšų skirstymo komisijos patvirtinimo“ su visais pakeitimais.

Savivaldybės meras

SUDERINTA:

Savivaldybės meras Audrius Klišonis

Laikinai einantis Administracijos direktoriaus pareigas Dalius Pečiulis

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Švietimo ir sporto skyriaus vedėjas Gintautas Rimeikis

Plungės rajono savivaldybės

tarybos 2023 m. balandžio 27 d.

sprendimo Nr. T1-

1 priedas

**PLUNGĖS RAJONO SAVIVALDYBĖS MOKSLO RĖMIMO PROGRAMOS LĖŠŲ SKYRIMO IR NAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Plungės rajono savivaldybės Mokslo rėmimo programos lėšų skyrimo ir naudojimo tvarkos aprašas (toliau – Aprašas) nustato programos lėšomis siūlomas rėmimo kryptis, lėšų skyrimo tvarką ir principus, kuriais vadovaujasi Savivaldybės tarybos sprendimu sudaryta Mokslo rėmimo komisija (toliau – Komisija).

2. Šio Aprašo paskirtis:

2.1. apibrėžti skiriamų Savivaldybės lėšų paskirstymo principus;

2.2. užtikrinti visiems vaikams, nepriklausomai nuo jų socialinės padėties, gyvenamosios vietos, mokyklos tipo, amžiaus, lyties, galimybes dalyvauti olimpiadose, konkursuose, turinčiose regioninį, respublikinį arba tarptautinį statusą;

2.3. nustatyti bendrojo ugdymo mokyklų ir meno mokyklų mokinių, pasiekusių aukštų rezultatų rajoninėse, respublikinėse ir tarptautinėse olimpiadose ir konkursuose, bei juos parengusių mokytojų skatinimo piniginėmis premijomis skyrimo tvarką;

2.4. sudaryti prielaidas, tinkamam švietimo sistemos funkcionavimui Plungės rajone;

2.5. nustatyti kitas lėšų skyrimo gaires ir sritis, kuriomis vadovaudamasi Komisija teikia siūlymus dėl lėšų paskirstymo Plungės rajono savivaldybės administracijos direktoriui.

3. Šio Aprašo kriterijais nustatytos veiklos švietimo rėmimo teisės aktų nustatyta tvarka gali būti remiamos Savivaldybės biudžeto, švietimo teikėjų, kitų fizinių ir juridinių asmenų lėšomis.

**II SKYRIUS**

**PROGRAMOS LĖŠŲ SKIRSTYMAS**

4. Atsižvelgiant į kasmet skiriamą finansavimą, pirmiausia lėšos skiriamos:

4.1. nacionalinių ir regioninių olimpiadų, varžybų, konkursų dalyvių (prireikus – ir mokytojų) kelionės ir nakvynės išlaidoms kompensuoti;

4.2. piniginėms premijoms skirti mokiniams, pasiekusiems aukštų rezultatų nacionalinėse, tarptautinėse olimpiadose ar konkursuose (išskirtiniais atvejais ir regioniniuose), ir juos rengusiems mokytojams;

4.3. padėkos raštams ir kitoms reprezentacinėms išlaidoms;

4.4. konkursų ir tradicinių rajono renginių organizavimui (Mokslo ir žinių dienos bei Mokytojų dienos paminėjimui);

4.5. pedagogų kvalifikacijos tobulinimo renginių organizavimui ar jų kelionės išlaidų padengimui;

4.6. daliniam studijų finansavimui, siekiant įgyti pedagogo arba papildomą mokomojo dalyko mokytojo ar švietimo pagalbos specialisto kvalifikaciją;

4.7. premijoms, skirtoms abiturientams, kurie iš valstybinių brandos egzaminų gavo šimto balų įvertinimus.

5. Užtikrinus 4 punkte nurodytų reikmių finansavimą, Komisija gali svarstyti ir teikti siūlymus dėl lėšų skyrimo šioms reikmėms:

5.1. stipendijų gabiems ir talentingiems studentams skyrimo;

5.2. edukacinių erdvių zonų įkūrimui arba atnaujinimui rajono švietimo įstaigose;

5.3. IKT plėtrai švietimo įstaigose;

5.4. pedagogų ir mokinių iniciatyvų skatinimui;

5.5. kitoms su švietimo sritimi susijusioms reikmėms finansuoti, Komisijos siūlymu.

6. Programos lėšos skiriamos:

6.1. lėšos, numatytos šio Aprašo 4.1, 4.3, 4.4, 4.5, 4.7 papunkčiuose reikmėms finansuoti, gali būti skiriamos Administracijos iniciatyva arba gavus įstaigų ar kitų suinteresuotų asmenų prašymus;

6.2. lėšos, numatytos šio Aprašo 4.2 4.6 ir 5.1 papunktyje reikmėms finansuoti, skiriamos Komisijos siūlymu, remiantis šio Aprašo III skyriaus nuostatomis.

6.3. lėšos, numatytos šio Aprašo 4.6 ir 5.1 papunkčiuose reikmėms finansuoti, skiriamos Komisijos siūlymu, remiantis Plungės rajono savivaldybės mero potvarkiu patvirtintomis tvarkomis, kurios reglamentuoja dalinį studijų finansavimą siekiant įgyti pedagogo arba papildomą mokomojo dalyko mokytojo ar švietimo pagalbos specialisto kvalifikaciją ir stipendijų gabiems ir talentingiems studentams skyrimo principus.

6.4. šio Aprašo 5.2–5.5 papunkčiuose numatytoms reikmėms finansavimas gali būti skiriamas, įvertinus Komisijos siūlymus;

6.5. esant poreikiui, Komisija savo iniciatyva gali teikti siūlymą Savivaldybės merui patvirtinti atskiras lėšų skyrimo tvarkas dėl nenumatytų reikmių finansavimo, remiantis šio Aprašo 5.5 papunkčiu.

**III SKYRIUS**

**PINIGINIŲ PREMIJŲ SKYRIMAS UŽ AUKŠTUS PASIEKIMUS OLIMPIADOSE IR KONKURSUOSE**

7. Gauti pinigines premijas už aukštus rezultatus nacionalinėse ir tarptautinėse olimpiadose ir konkursuose (išskirtiniais atvejais ir regioniniuose) bei juos parengusius mokytojus apdovanoti turi teisę visos Plungės rajono bendrojo ugdymo mokyklos ir neformaliojo švietimo įstaigos.

8. Komisija, atsižvelgdama į pateiktą įstaigų informaciją, einamųjų mokslo metų pabaigoje, nustato konkrečius premijų dydžius ir premijų skaičių.

9. Piniginių premijų skyrimo pagrindiniai principai:

9.1. piniginė premija gali būti skiriama mokiniui ar kolektyvui už laimėtą pirmą, antrą ar trečią vietą nacionaliniame ar tarptautiniame (išskirtiniais atvejais ir regioniniame) konkurse ar olimpiadoje;

9.2. vadovui ar mokytojui, parengusiam piniginę premiją gavusį mokinį ar kolektyvą, skiriamas ne didesnis nei 50 procentų mokinio gautos piniginės premijos dydžio piniginis apdovanojimas už kiekvieną parengtą mokinį ar kolektyvą, laimėjusį prizinę vietą;

9.3. įstaigos, teikiančios informaciją apie mokinių ar kolektyvų bei jų vadovų pasiekimus, privalo pateikti siūlomo mokinio ar kolektyvo diplomą, liudijantį apie laimėtą aukščiausią prizinę vietą ir (jei diplome nenurodyta) informaciją apie konkursą ar olimpiadą (kur vyko, kiek dalyvavo konkursantų ir kokioms šalims atstovavo). Komisija turi teisę paprašyti papildomų dokumentų, siekdama įvertinti premijos tikslingumą;

9.4. jeigu bendrojo ugdymo mokyklų ar meno mokyklų mokiniai dalyvauja keliuose konkursuose ar olimpiadose ir pasiekia rezultatų, suteikiančių teisę gauti piniginę premiją, tai apdovanojimas pinigine premija skiriamas už geriausią tais metais pasiektą rezultatą.

10. Komisija siekdama užtikrinti efektyvų darbą, gali teikti pasiūlymus, dėl Aprašo nuostatų keitimo.

**IV SKYRIUS**

**MOKSLO RĖMIMO PROGRAMOS KOMISIJOS SUDARYMAS IR DARBO ORGANIZAVIMAS**

11. Plungės rajono savivaldybės Komisija sudaroma ir veikia, vadovaudamasi šiuo Aprašu ir kitomis Plungės rajono savivaldybės mero patvirtintomis tvarkomis, numatytomis šio aprašo 4–6 punktuose.

12. Komisija sudaroma iš 7 asmenų, kurią tvirtina Savivaldybės meras, atsižvelgdamas į šiuos kriterijus:

12.1. 2 Plungės r. savivaldybės švietimo įstaigų vadovai, kurie deleguojami įstaigų vadovų sutarimu;

12.2. 1 Plungės r. savivaldybės tarybos Švietimo, kultūros ir sporto komiteto narys, komiteto siūlymu;

12.3. 1 Plungės r. savivaldybės mero deleguotas asmuo.

12.4. 1 Plungės rajono Jaunimo reikalų tarybos deleguotas narys;

12.5. 1 Plungės r. veikiančios pedagogų profesinės sąjungos deleguotas narys;

12.6. 1 Plungės r. savivaldybės administracijos švietimo padalinio darbuotojas.

13. Komisija pirmojo posėdžio metu atviru balsavimu išsirenka Komisijos pirmininką ir pirmininko pavaduotoją.

14. Komisiją techniškai aptarnauja sekretorius, kurį paskiria Savivaldybės administracijos direktorius.

15. Komisijos posėdžiai yra vieši ir rengiami ne rečiau kaip 3 kartus per metus. Komisijos posėdžius šaukia Komisijos pirmininkas, o kai jo nėra – pirmininko pavaduotojas.

16. Neeilinis Komisijos posėdis gali būti sušauktas, jeigu to prašo ne mažiau kaip trečdalis Komisijos narių arba Komisijos pirmininko iniciatyva.

17. Komisija atlieka visas funkcijas, numatytas šiame Apraše.

18. Komisijos posėdis laikomas teisėtu, jeigu jame dalyvauja ne mažiau kaip pusė Komisijos narių.

19. Komisijos sprendimai priimami paprasta balsų dauguma, o balsams pasiskirsčius po lygiai, lemia posėdžio pirmininko balsas.

20. Skubiais atvejais arba kai nėra tikslinga kviesti posėdžio, Komisijos pirmininko siūlymu Komisija gali būti kviečiama priimti sprendimą elektroniniu būdu. Savo nuomonę narys turi pareikšti per tris darbo dienas elektroniniu laišku, adresuotu sekretoriui. Tokiu atveju surašomas ir pasirašomas Komisijos posėdžio protokolas, pažymint, kad balsuojama elektroniniu būdu. Dviem Komisijos nariams per nustatytą terminą motyvuotai prieštaraujant sprendimo priėmimo elektroniniu būdu formai, turi būti kviečiamas Komisijos posėdis.

21. Komisijos sprendimai įforminami protokolu.

22. Komisijos protokolą pasirašo posėdžio pirmininkas ir posėdžio sekretorius.

23. Komisijos sprendimai yra rekomendacinio pobūdžio, į kuriuos atsižvelgiant rengiamas Administracijos direktoriaus įsakymas dėl lėšų skyrimo.

**V SKYRIUS**

**BAIGIAMOSIOS NUOSTATOS**

24. Aprašas gali būti keičiamas arba naikinamas Plungės rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS MOKSLO RĖMIMO PROGRAMOS LĖŠŲ SKYRIMO IR NAUDOJIMO TVARKOS APRAŠO patvirtinimo“** |
| 2023 m. balandžio 7 d.  Plungė |

**1. Parengto sprendimo projekto tikslai, uždaviniai.**

Patvirtinti naujos redakcijos Mokslo rėmimo programos lėšų skyrimo ir naudojimo tvarkos aprašą (toliau – Aprašas).

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Siūloma panaikinti ankstesnės redakcijos Aprašą ir panaikinti Savivaldybės tarybos sprendimą dėl komisijos sudėties keitimo. Reikalinga panaikinti Plungės rajono savivaldybės tarybos 2020 m. vasario 13 d. sprendimą Nr. T1-7 „Dėl Plungės rajono savivaldybės Mokslo rėmimo programos lėšų skyrimo ir naudojimo tvarkos aprašo ir Plungės rajono savivaldybės Mokslo rėmimo programos lėšų skirstymo komisijos darbo reglamento patvirtinimo“ ir Plungės rajono savivaldybės tarybos 2019 m. gegužės 30 d. sprendimą Nr. T1-122 „Dėl Plungės rajono savivaldybės Mokslo rėmimo programos lėšų skirstymo komisijos patvirtinimo“ su visais pakeitimais.

**3. Kodėl būtina priimti sprendimą, kokių pozityvių rezultatų laukiama.**

Naujoje teisės akto redakcijoje siūloma įtvirtinti lėšų skyrimo sritis, jas labiau detalizuoti ir nustatyti tam tikrus kriterijus, kuriais remiantis lėšos skiriamos ir kokiu atveju reikalingi komisijos siūlymai. Pakeitimai siūlomi, atsižvelgiant į praktikoje taikomus aspektus. Taip pat siūloma praplėsti komisijos narių skaičių ir suteikti įgaliojimą merui sudaryti komisiją pagal nustatytus kriterijus.

**4. Lėšų poreikis ir finansavimo šaltiniai.**

Sprendimo projekto įgyvendinimui papildomų lėšų nereikės. Nustatoma lėšų naudojimo tvarka. Lėšos kasmet skiriamos Savivaldybės tarybos sprendimu, tvirtinant Savivaldybės biudžetą.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

**-**

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

**-**

**7. Sprendimo projekto antikorupcinis vertinimas.**

Korupcijos pasireiškimo tikimybės yra. Vertinimas atliekamas.

**8. Nurodyti, kieno iniciatyva sprendimo projektas yra parengtas.**

Plungės r. savivaldybės administracijos Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

**-**

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės rajono savivaldybės administracijai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* | *Lėšų skyrimo procesas taps aiškesnis ir labiau reglamentuotas* | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* | *Nustatomos konkrečios finansavimo sritys* | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Švietimo ir sporto skyriaus vedėjas Gintautas Rimeikis

(pareigos) (vardas, pavardė)