|  |
| --- |
| **Projektas**  **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL 2023–2024 MOKSLO METŲ MoKINIŲ SKAIČIAUS KIEKVIENOS KLASĖS SRAUTE IR KLASIŲ SKAIČIAUS KIEKVIENAME SRAUTE PLUNGĖS RAJONO SAVIVALDYBĖS BENDROJO UGDYMO MOKYKLOSE PATVIRTINIMO** |
| 2023 m. balandžio 27 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, ir Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, 3 punktu, Plungės rajono savivaldybės taryba nusprendžia:

Patvirtinti 2023–2024 mokslo metų mokinių skaičių kiekvienos klasės sraute ir klasių skaičių kiekviename sraute Plungės rajono savivaldybės bendrojo ugdymo mokyklose (pridedama).

Savivaldybės meras

SUDERINTA:

Savivaldybės meras Audrius Klišonis

Laikinai einantis Administracijos direktoriaus pareigas Dalius Pečiulis

Juridinio ir personalo administravimo skyriaus vedėjas Vytautas Tumas

Švietimo ir sporto skyriaus vedėjas Gintautas Rimeikis

Protokolo skyriaus kalbos tvarkytoja Simona Grigalauskaitė

Sprendimą rengė Švietimo ir sporto skyriaus vyr. specialistė Dangirutė Vaškienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL 2023–2024 MOKSLO METŲ MOKINIŲ SKAIČIAUS KIEKVIENOS KLASĖS SRAUTE IR KLASIŲ SKAIČIAUS KIEKVIENAME SRAUTE PLUNGĖS RAJONO SAVIVALDYBĖS BENDROJO UGDYMO MOKYKLOSE PATVIRTINIMO“** |
| 2023 m. balandžio 7 d.  Plungė |

**1. Parengto sprendimo projekto tikslai, uždaviniai.** Patvirtinti 2023–2024 mokslo metams mokinių skaičių kiekvienos klasės sraute ir klasių skaičių kiekviename sraute pagal pradinio, pagrindinio, vidurinio ir socialinių įgūdžių (darbinio) ugdymo programas Plungės rajono savivaldybės mokyklose.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Patvirtinus Plungės rajono savivaldybės tarybos sprendimą bendrojo ugdymo mokyklose bus optimaliai sukomplektuotos klasės 2023–2024 mokslo metams. Šiuo sprendimu joks teisės aktas nekeičiamas, nes ankstesnis sprendimas dėl mokinių skaičiaus kiekvienos klasės sraute ir klasių skaičiaus kiekviename sraute Plungės rajono savivaldybės bendrojo ugdymo mokyklose tvirtino klasių ir mokinių skaičius 2022–2023 mokslo metams.

**3. Kodėl būtina priimti sprendimą, kokių pozityvių rezultatų laukiama.** Atsižvelgdama į esamą mokyklose mokinių skaičių ir vadovaudamasi Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo 3 punktu, Savivaldybės taryba kiekvienais metais iki gegužės 31 d. nustato, o iki rugsėjo 1 d. patikslina kiekvienos klasės klasių skaičių ir mokinių skaičių jose.

Nuo 2023 m. vasario 1 d. pradėjus vykdyti prašymų mokytis Plungės rajono savivaldybės bendrojo ugdymo mokyklose priėmimą, tikslinga žinoti klasių komplektų skaičių bendrojo ugdymo mokyklose.

Atlikus būsimųjų pirmokų, penktokų, devintokų ir vienuoliktokų tėvų apklausą dėl mokyklos pasirinkimo ateinantiems mokslo metams, nustatytas klasių komplektų skaičius.

Mokyklos pagal projekte numatytą komplektų skaičių ruošiasi naujiems 2023–2024 mokslo metams. Patvirtinus Plungės rajono savivaldybės tarybos sprendimą, mokyklos galės informuoti tėvus ir mokinius apie planuojamo klasių skaičiaus pakeitimą, aptarti su mokytojais planuojamus darbo krūvius.

Vadovaujantis Savivaldybės tarybos kovo 30 d. sprendimu Nr. T1-75 „Dėl Plungės rajono savivaldybės tarybos 2021 metų vasario 18 d. sprendimo Nr. T1-52 „Dėl Plungės rajono savivaldybės švietimo įstaigų tinklo pertvarkos 2021–2025 metų bendrojo plano patvirtinimo“ ir jį keitusių sprendimų pakeitimo“ dėl švietimo įstaigų tinklo pertvarkos plano pakeitimo, nuo 2023 m. rugsėjo 1 d. likviduojamas Plungės akademiko Adolfo Jucio progimnazijos vyskupo Motiejaus Valančiaus pradinio ugdymo skyrius. Likusios skyriuje būsimos vienos ketvirtos klasės mokiniai, suderinus su ugdytinių tėvais, perkeliami pradinio ugdymo programą pabaigti akademiko Adolfo Jucio progimnazijoje.

**4. Lėšų poreikis ir finansavimo šaltiniai.** Papildomų lėšų šiam sprendimui įgyvendinti nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Aiškinamojo rašto 4 punkte papildomų lėšų nenumatyta, todėl ir papildomų skaičiavimų nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Lyginamojo varianto nėra, klasių skaičius ir mokinių skaičius kiekvienos klasės sraute numatomas kasmet kiekvieniems mokslo metams.

**7. Sprendimo projekto antikorupcinis vertinimas.** Korupcijos pasireiškimo tikimybės nėra, vertinimas neatliekamas, nes vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijosŠvietimo ir sporto skyriaus iniciatyva, suderinus su bendrąjį ugdymą vykdančių įstaigų vadovais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės ugdymo įstaigoms.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistė Dangirutė Vaškienė